1 सुलैमान क स्रेस्ठ गीत।
2 ओकरे ओंठन क चुम्बनन स मोका ढाँपि लेइ द्या।
तोहार पिरेम दाखरस स भी मीठा अहइ।
3 तोहार इत्र क सुगन्ध मोहक अहइ,
मुला तोहार नाउँ मोरे बरे मूल्यवान इत्र स भी जियादा मोहक अहइ!
इहइ कारण अहइ कि कुँवरियन तोहसे पिरेम करत हीं!
4 हे मोर राजा, तू मोका आपन संग लइ ल्या।
हाली चला!
राजा मोका आपन कमरा मँ लइ आवा ह।
हम तोहमाँ आनन्दित अउ मगन अही।
हम मानत अही कि तोहार पिरेम दाखरस स उत्तिम अहइ।
अच्छा कारण क बरे कुँवरियन तोहसे पिरेम करत हीं।
5 हे यरूसलेम क बिटियो,
मइँ करिया हउँ, मुला मइँ सुन्नर हउँ। मइँ केदार क तम्बुअन जइसा अउ सलमोन[a] क तम्बूअन क पर्दा जइसे करिया हउँ।
6 किन्तु मोका करिया मँ सामिल जिन करा।
इ सूरज अहइ जउन मोका करिया कइ दिहस ह।
मोर भइयन एकर कारण अहइँ।
उ मोका आपन अंगूरे क बगीचन क रखवारी करइ बरे मज़बूर किहेन ह।
एह बरे मइँ आपन क धियान नाहीं रखि सकेउँ।
7 मइँ तोहका आपन पूरी आतिमा स पिरेम करत हउँ।
मोर सच्चा पिरेमी, मोका बतावा कि तू आपन भेड़िन क कहाँ चरावत अहा?
दुपहरिया मँ ओनका आराम करइ बरे कहाँ बइठावत अहा?
जउन घूँघट डारिके तोहरे मीतन क झुण्डन क रखवारी करत ह।
8 हे मेहररुअन सबन त सुन्नरी,
अगर तू नाहीं जानत ह मइँ कहाँ होब,
तउ भेड़ियन क पथ पाछा करा।
तोहार बोकरियन क बच्चन क गड़रियन क तम्बुअन क लगे चरा।
जउन घो़ड़िन फिरौन क रथ क हींचइवाल घोड़न क आकर्सित करत ह।
10 मइँ तोहार कल्पना चाँदी अउर रतन स सज़ा भवा घोड़ा स कइ सकत हउँ।
तोहार गाल खूबसूरत आभूसण अउर कर्नफूल स भवा अहइ।
तोहार गर्दन पइ माला बहोत सुन्नर लगत अहइँ।
खास तोहरे बरे बना अहइँ।
12 जब राजा गद्दी पइ लेटत अहइ,
मोरे इत्र क सुगन्ध ओह तलक पहोंचत ह।
13 मोर प्रियतम रस गन्ध क कुप्पे जइसा अहइ।
उ मोरे सीते क बीच सारी रात सोइ।
जउन एनगदी क अंगूरे क बगीचे मँ फलत ह।
15 मोर प्रिये, तू रमणीय अहा।
ओह, तू केतनी सुन्नर अहा।
तोहार आँखिन कबूतरन क जइसी सुन्नर अहइँ।
16 हे मोर प्रियतम, तू केतना सुन्नर अहा।
हाँ, तू केतना मनमोहक अहा।
हमार बिछाउन केतना ताज़ा अउर आनन्दित महक प्रदान करत हीं।
17 हमार घरे क छत देवदारू क पउधन स बना अहइँ।
अउर देवारन सनोवर पउधन स बना अहइँ।
- 1:5 सलमोन इ केदार अउर सलमा क करिया ऊन क तम्बू क कइँती इसारा करत ह। इ तरह क करिया तम्बूअन अब भी पूर्वी रेगिस्तान मँ देखा जात ह।
Awadhi Bible: Easy-to-Read Version. Copyright © 2005 Bible League International.
